CELEX: 32021D1050
Language: sk
Date: 2021-06-21 00:00:00
Title: Rozhodnutie Rady (EÚ) 2021/1050 z 21. júna 2021 o uzavretí v mene Európskej únie a jej členských štátov Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej na účely zohľadnenia pristúpenia Chorvátskej republiky k Európskej únii

28.6.2021   
               
               
                  SK
               
               
                  Úradný vestník Európskej únie
               
               
                  L 227/1
               
            
         ROZHODNUTIE RADY (EÚ) 2021/1050
         z 21. júna 2021
         o uzavretí v mene Európskej únie a jej členských štátov Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej na účely zohľadnenia pristúpenia Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 6 písm. a),
         so zreteľom na akt o pristúpení Chorvátskej republiky, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“) bola podpísaná 17. júla 1995. Dohoda nadobudla platnosť 1. marca 1998.
                  
               
                     (2)
                  
                  
                     Chorvátska republika sa stala členským štátom Európskej únie 1. júla 2013.
                  
               
                     (3)
                  
                  
                     Podľa článku 6 ods. 2 aktu o pristúpení Chorvátskej republiky sa pristúpenie Chorvátskej republiky k dohode dohodne uzavretím protokolu k dohode (ďalej len „protokol“). Podľa zjednodušeného postupu sa má protokol uzavrieť medzi Radou konajúcou jednomyseľne v mene členských štátov a dotknutou treťou krajinou.
                  
               
                     (4)
                  
                  
                     Rada 14. septembra 2012 poverila Komisiu, aby začala rokovania s dotknutými tretími krajinami so zreteľom na pristúpenie Chorvátskej republiky k Únii. Rokovania s Tuniskou republikou boli úspešne ukončené 11. mája 2018.
                  
               
                     (5)
                  
                  
                     V súlade s rozhodnutím Rady (EÚ) 2020/1420 (2)bol protokol podpísaný v mene Únie a jej členských štátov v Bruseli dňa 27. júla 2020 s výhradou jeho uzavretia k neskoršiemu dátumu.
                  
               
                     (6)
                  
                  
                     Protokol by sa mal schváliť v mene Únie a jej členských štátov,
                  
               PRIJALA TOTO ROZHODNUTIE:
         
            Článok 1
            Týmto sa v mene Európskej únie a jej členských štátov schvaľuje Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej na účely zohľadnenia pristúpenia Chorvátskej republiky k Európskej únii (3).
         
         
            Článok 2
            Predseda Rady v mene Únie a jej členských štátov vykoná oznámenie podľa článku 7 ods. 1 protokolu.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 21. júna 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. ES L 97, 30.3.1998, s. 2.
         
            (2)  Rozhodnutie Rady (EÚ) 2020/1420 z 15. októbra 2018 o podpise v mene Európskej únie a jej členských štátov a predbežnom vykonávaní Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 330, 9.10.2020, s.1).
         
            (3)  Text protokolu bol uverejnený v Ú. v. EÚ L 330, 9.10.2020 spolu s rozhodnutím o jeho podpise.